KOMISIJOS ATASKAITA EUROPOS PARLAMENTUI IR TARYBAI Europos Sąjungos kelių transporto priemonių benzino ir dyzelino kokybė Devintoji metinė ataskaita (2010 ataskaitiniai metai) /* COM/2012/0749 final */





KOMISIJOS ATASKAITA EUROPOS PARLAMENTUI IR TARYBAI Europos Sąjungos kelių transporto priemonių benzino ir dyzelino kokybė Devintoji metinė ataskaita (2010 ataskaitiniai metai) Santrauka Direktyvoje 98/70/EB[1] nustatyti minimalieji techniniai degalų, kurie naudojami transporto priemonėse su kibirkštinio ir slėginio uždegimo varikliais, kokybės rodikliai, grindžiami sveikatos ir aplinkos apsaugos reikmėmis. Degalų kokybė svarbi aplinkai, nes nuo jos priklauso variklių išmetamų teršalų kiekis, taigi ir oro kokybė. Nuo jos taip pat priklauso, kaip lengvai ir kokiomis sąnaudomis gamintojai gali laikytis teršalų ir šiltnamio efektą sukeliančių dujų kiekio ribinių verčių. Nesilaikant degalų kokybės rodiklių gali padaugėti teršalų išlakų (pavyzdžiui, dėl deguoninių junginių pertekliaus gali padaugėti NOx išlakų) ir gali būti pakenkta varikliui ir išmetamųjų dujų apdorojimo sistemoms (pavyzdžiui, sieros perteklius gali pakenkti katalizatoriui), o dėl to padidėtų oro tarša. Siekdamos užtikrinti, kad būtų laikomasi pagal šią direktyvą privalomų degalų kokybės standartų, valstybės narės turi taikyti degalų kokybės priežiūros sistemas. Direktyvos 98/70/EB 8 straipsnyje reikalaujama, kad Komisija kasmet skelbtų degalų kokybės valstybėse narėse ataskaitą. Šioje devintojoje Komisijos ataskaitoje apibendrinami valstybių narių 2010 m. duomenys apie benzino ir dyzelino kokybę, taip pat apie parduotą degalų kiekį. Visos valstybės narės išsamią ataskaitą pateikė 2010 m. Kai kurios valstybės narės ataskaitas pateikė po reikalaujamo birželio 30 d. termino. Nelaiku pateiktų ataskaitų skaičius buvo šiek tiek didesnis nei 2009 m.: 17 valstybių narių 2010 m. ataskaitą pateikė iki metinio ataskaitos pateikimo termino, iš likusių 10 ataskaitų 5 buvo gautos praėjus 3 mėnesiams po ataskaitų pateikimo termino ar net vėliau. Iš 2010 m. degalų kokybės priežiūros rezultatų matyti, kad Direktyvoje 98/70/EB nustatytų benzino ir dyzelino kokybės rodiklių buvo iš esmės laikomasi, o ribinių verčių viršijimo atvejų nustatyta nedaug. Benzino atveju pagrindiniai viršyti rodikliai buvo tiriamasis oktaninis skaičius ir (arba) variklinis oktaninis skaičius (angl. RON/MON)[2], garų slėgis vasarą[3], distiliacija arba garavimas esant 100 °C ir 150 °C temperatūrai[4], ir didžiausias leidžiamas sieros kiekis. Dyzelino atveju pagrindiniai viršyti rodikliai buvo sieros kiekis, temperatūra, kuriai esant nudistiliuojama 95 % degalų, ir cetaninis skaičius. Kadangi ribinės vertės viršijamos palyginti retai ir dauguma valstybių narių imasi priemonių, kad normų neatitinkantys degalai būtų pašalinti iš prekybos, Komisija neturi duomenų, kad dėl viršytų ribinių verčių būtų padidėjusi transporto priemonių keliama tarša ar apsunkintas variklio veikimas. Tačiau Komisija ragina valstybes nares ir toliau tęsti veiklą, reikalingą visiškai atitikčiai užtikrinti, kad tokių problemų nebūtų ateityje. Jei degaluose sieros yra nedaug, lengviau mažinti oro taršą ir diegti naujas variklių technologijas. 2009 m. sausio 1 d. įsigaliojo nauji automobilinių kelių transporto priemonių degalų kokybės rodikliai, pagal kuriuos sieros kiekis visuose kelių automobilių degaluose ES neturi viršyti 10 ppm (besieriai degalai). Dabar jau yra antri ataskaitų tekimo metai, kai įsigaliojo šis reikalavimas, ir, kaip nurodyta 1 lentelėje, 2010 m. vidutinis sieros kiekis buvo žemesnis už šį lygį: 1 lentelė. Vidutinio sieros kiekio benzine ir dyzeline metinė tendencija ES || Vidutinis sieros kiekis, ppm* Degalai ir metai || 2002 || 2003* || 2004* || 2005* || 2006** || 2007*** || 2008*** || 2009*** || 2010 Benzinas || 51 || 37 || 38 || 19 || 18 || 18 || 14 || 6 || 6 Dyzelinas || 169 || 125 || 113 || 25 || 22 || 23 || 18 || 8 || 7.5 *Išskyrus Prancūziją – ji 2003–2005 m. ataskaitų nepateikė. **Išskyrus Maltą – ji 2006 m. ataskaitos nepateikė. ***Išskyrus Liuksemburgą – jis 2007 ir 2008 m. ataskaitų nepateikė, o jo 2009 m. ataskaita buvo neišsami. Nacionalinės degalų kokybės priežiūros sistemos vis dar labai skiriasi. Tačiau tikimasi, kad taikant direktyvos reikalavimus kokybės priežiūros sistemos bus labiau suvienodintos, o ataskaitų kokybė pagerės. 2. Įžanga Benzino ir dyzelino, kuriuo prekiaujama Europos Sąjungoje, specifikacijos pateikiamos Direktyvoje 98/70/EB. Direktyvoje reikalaujama, kad valstybės narės pateiktų jų teritorijose parduotų degalų kokybės ataskaitų santraukas. Nuo 2004 m. valstybės narės turi pateikti pagal Europos standartą EN 14274[5] arba pagal lygiaverčio patikimumo sistemas vykdomos priežiūros ataskaitas. Direktyvos 98/70/EB su pakeitimais, padarytais Direktyvos 2003/17/EB 1 straipsnio 5 dalimi, 8 straipsnyje reikalaujama, kad Komisija paskelbtų valstybių narių degalų kokybės ataskaitų rezultatus. Vykdant šį reikalavimą, šioje devintojoje Komisijos ataskaitoje pateikiama 2010 m. ES benzino ir dyzelino kokybės, taip pat parduoto degalų kiekio duomenų santrauka. Ankstesnių metų ataskaitos pateikiamos Komisijos tinklalapiuose[6]. 3. Nacionalinės priežiūros sistemos Priėmus Komisijos sprendimą 2002/159/EB ir Europos standartą EN 14274, informacija apie ES degalų tendencijas tapo naudingesnė ir palengvėjo šių tendencijų analizė. Priežiūros sistemų struktūros kokybė, degalų atitiktis ribinėms vertėms ir ataskaitose pateikiamos informacijos kokybė toliau gerėja. Tačiau keliose svarbiose srityse dar reikia padaryti toliau apibendrintus patobulinimus: Valstybės narės raginamos labiau stengtis pateikti ataskaitas laiku. Kai kurios valstybės narės paima per mažai visų rūšių degalų mėginių arba ima per mažai mėginių degalinėse (palyginti su degalų saugyklose ir (arba) naftos perdirbimo įmonėse paimtais mėginių skaičiais), kad būtų įvykdyti EN 14274[7] reikalavimai (žr. 4 lentelę). Jei valstybės narės taiko savo priežiūros sistemas, tos sistemos turėtų būti išsamiai aprašytos, kad būtų galima patikrinti jų atitiktį Europos standartui. Iš tokio aprašo turėtų būti matyti, ar priežiūros sistemos statistinis patikimumas yra lygiavertis standartui EN 14274. Kad valstybių narių ataskaitas būtų galima palyginti ES mastu, jos vertinamos pagal atitinkamus sezoninius laikotarpius. Jei valstybė narė pasirinko kitą, nei nurodytas, sezono laikotarpį, atitinkama informacija turėtų būti pateikta degalų kokybės priežiūros ataskaitos nacionaliniame priede. 4. 2010 ataskaitaitiniai metai 4.1 Degalų kokybė ir kiekiai Priešingai negu ankstesniais metais, nauja didžiausia 10 ppm sieros kiekio riba (įvesta 2009 m.) visiems automobilinių transporto priemonių degalams paskatino pereiti nuo RON 95 (<50 mg/kg) prie RON 95 (<10 mg/kg) benzino. Pardavimus pagal oktaninį skaičių pasiskirstė taip: 2010 m. daugiausiai buvo parduota RON 95 benzino (67 %). Likęs parduotas kiekis pasiskirstė taip: 27 % ‑ 95=<RON<98, 5 % – RON 98, ir 1 % viso parduoto kiekio – RON 91. 1 diagrama. 2010 m. ES prekyba degalais pagal degalų rūšį (%)* Mln. litrų || || || RON=91 || || || RON = 95 || || || RON 95=<RON<98 || || || RON 98 || || || Dyzelinas 2 lentelė. 2010 m. suvestiniai duomenys pagal degalų rūšį Degalų klasė || Mln. litrų || ES rinkos dalis Bešvinis benzinas min. RON=91 || 1,618 || 1 % Bešvinis benzinas min. RON=95 || 80,308 || 67 % Bešvinis 95≤RON<98 || 32,898 || 27 % Bešvinis RON≥98 || 6,409 || 5 % Iš viso benzino || 121,233 || 100,0% Dyzelinas (<10 ppm sieros) || 246,841 || 100,0 % Iš viso dyzelino || 246,841 || 100,0 % || || Laikinos ES degalų pardavimo tendencijos 2 diagramoje pavaizduotas ES degalų sunaudojimo pokytis per paskutinius 10 metų; diagramoje matyti, kad dyzelino sunaudojama akivaizdžiai daugiau nei benzino. 2 diagrama. ES degalų naudojimo raida Mln. litrų || Prancūzija duomenų apie 2003–2005 m. nepateikė, todėl ji nėra įtraukta; neįtraukti Liuksemburgo 2007–2009 m. duomenys ir Maltos 2006 ir 2009 m. duomenys, nes šios valstybės narės ataskaitų nepateikė. ES-27 degalų pardavimas pagal degalų rūšį 3 lentelėje parodytas degalų sunaudojimas pagal degalų rūšį ir valstybę narę 2010 m.: 3 lentelė. Degalų sunaudojimas pagal degalų rūšį ir valstybę narę Degalų rūšis || Parduoto benzino kiekis (milijonais litrų) || Parduoto dyzelino kiekis (milijonais litrų) Valstybė narė || Bešvinis benzinas min. RON=91 || Bešvinis benzinas min. RON=95 || 95≤ RON <98 || RON ≥98 || Iš viso benzino || Iš viso dyzelino Austrija || 150 || - || 2,251 || 64 || 2,465 || 7,437 Belgija || - || 1,251 || - || 363 || 1,614 || 7,733 Bulgarija || - || 847 || - || - || 847 || 2,168 Kipras || - || 479 || - || 47 || 526 || 428 Čekija || 5 || - || 2,459 || 49 || 2,513 || 4,637 Danija || 517 || 1,570 || - || 3 || 2,090 || 3,101 Estija || - || - || 338 || 33 || 371 || 572 Suomija || - || 2,075 || 162 || - || 2,237 || 2,790 Prancūzija || - || 8,677 || - || 2,202 || 10,879 || 39,749 Vokietija || 943 || - || 24,901 || 740 || 26,584 || 38,356 Graikija || - || 4,634 || 220 || 153 || 5,007 || 2,977 Vengrija || - || 1,743 || - || 47 || 1,790 || 3,274 Airija || - || 1,974 || - || - || 1,974 || 2,672 Italija || - || 11,678 || - || - || 11,678 || 30,238 Latvija || - || - || 347 || 29 || 376 || 801 Lietuva || - || 385 || - || 9 || 394 || 1,190 Liuksemburgas || 1 || 373 || - || 92 || 466 || 1,894 Malta || - || - || 91 || 10 || 101 || 120 Nyderlandai || - || 5,496 || - || 75 || 5,571 || 7,634 Lenkija || - || 5,138 || - || 513 || 5,651 || 13,896 Portugalija || - || - || 1,703 || 187 || 1,890 || 5,898 Rumunija || - || - || 1,274 || 793 || 2,067 || 4,997 Slovakija || - || 781 || - || 19 || 800 || 1,281 Slovėnija || - || - || 660 || 79 || 739 || 1,419 Ispanija || - || 6,908 || - || 766 || 7,674 || 31,540 Švedija || - || 4,394 || - || 138 || 4,532 || 5,164 JK || - || 19,444 || 953 || - || 20,397 || 24,875 3 lentelėje parodyti atskirų valstybių narių parduotų degalų kiekiai pagal degalų rūšį. Galima pastebėti kai kurias bendras tendencijas: · ES rinkoje, išskyrus dvi valstybes nares, dominuoja prekyba dyzelinu. · Labiausiai priklausoma nuo dyzelino yra Belgija: joje prekyba dyzelinu dominuoja ir sudaro 82,7 % rinkos – tai yra didžiausia dalis iš visų valstybių narių. · Daugiausiai degalų 2010 m. parduota Vokietijoje: 17,6 % viso ES parduoto degalų kiekio, iš kurio 21,9 % sudarė benzinas ir 15,5 % ‑ dyzelinas. Kita didžiausia rinka buvo Prancūzija: jai atitenka 13,8 % viso ES parduoto degalų kiekio, iš kurio 9,0 % sudarė benzinas ir 16,1 % ‑ dyzelinas, o JK parduotas degalų kiekis sudarė 12,3 % viso ES parduoto degalų kiekio, iš kurio 16,8 % sudarė benzinas ir 10,1 % ‑ dyzelinas. Kaip ir 2001–2009 m., 2010 m. daugiausia degalų parduota Prancūzijoje, Vokietijoje, Italijoje, Ispanijoje ir Jungtinėje Karalystėje. Nuo 2001 m. visoje ES parduodamų degalų klasės vis labiau vienodėja. Benzinas buvo skirstomas į klases daugiausia pagal oktaninį skaičių (RON kategoriją). 2010 m. tik šešios valstybės narės pranešė, kad jose prekiauta trijų klasių benzinu; kitose prekiauta tik dviejų klasių benzinu (nė viena valstybė narė nepranešė, kad joje buvo galima įsigyti tik vienos klasės benzino). Iki 2009 m. Europos Sąjungoje egzistavo tik dviejų klasių dyzelinas, skirtas automobilinėms kelių transporto priemonėms – mažai sieringas ir besieris (su mažesne nei 10 ppm sieros koncentracija). Kaip tikėtasi ir pagrįsta 2010 m. duomenimis, visos valstybės narės, laikydamosi privalomos sieros kiekio normos, perėjo prie 100 % besierio dyzelino, ir atitinkamai liko tik viena dyzelino klasė. 5. Mėginių ėmimas ir ataskaitų teikimas EN 14274 pateikti išsamūs reikalavimai dėl valstybių narių imamų mėginių skaičiaus ir mėginių ėmimo vietos degalų ataskaitos pateikimo tikslais. EN 14274 nurodyta keletas veiksnių, į kuriuos reikia atsižvelgti, vertinant mėginių ėmimo tvarką: perdirbimo įmonių, tiekiančių produktus rinkai, skaičius, parduodamų degalų klasių skaičius, įvairių importuotų degalų klasių skaičius ir šaltiniai. Standarte nurodytas minimalus mėginių skaičius konkrečios klasės degalams žiemos ir vasaros laikotarpiais. Ankstesniais metais valstybėms narėms kilo neaiškumų dėl mėginių ėmimo reikalavimų, tačiau mėginių skaičius ir ataskaitų apie vasaros ir žiemos sezonų duomenis pusiausvyra paskutiniais metais pagerėjo. 4 lentelėje pateikti 2010 m. mėginių ir ataskaitų teikimo duomenys pagal atskiras valstybes nares. Bendras minimalus privalomų paimti mėginių skaičius apskaičiuojamas valstybei narei naudojantis EN 14274 nustatytu statistiniu modeliu, laikant, kad pagal kiekvieną modelį yra žinomas minimalus reikalaujamų paimti mėginių skaičius[8]. Lentelėje taip pat pateikti visų paimtų mėginių ir mėginių iš degalinių duomenys. Šitaip suskirstytus 2010 m. duomenis pateikė ne visos valstybės narės (Švedija, JK, Ispanija, Vokietija ir Latvija). EN 14274 nurodyta, kad reikalaujamas minimalus mėginių skaičius turėtų būti susietas su degalų paskirstymo vieta, kuri apibrėžiama kaip „mažmeninės prekybos arba komercinė vieta, kurioje degalai pilami į kelių transporto priemones, kad būtų galima važiuoti.“ Todėl siekiant laikytis minimalių mėginio reikalavimų, mėginys turi būti imamas ne tik iš degalinių, bet ir iš degalų paskirstymo vietų arba perdirbimo įmonių. Jei valstybės narės praneša taikiusios „nacionalinę priežiūros sistemą“[9], vertinama remiantis lygiavertiškais minimaliais mėginio reikalavimais, atsižvelgiant į šalies dydį ir į kitas pateiktas detales. Jei žinoma mėginių paėmimo vieta, galima nustatyti, ar mėginių skaičius atitinka EN 14274. Visų standarto reikalavimų nesilaikė septynios valstybės narės (jos naudojo EN 14274 pagrįstą sistemą arba nacionalinę priežiūros sistemą). Pažeidimai susiję su mėginių paėmimo vieta ir paimtų mėginių skaičiumi, tačiau tos problemos Komisijai pateiktų rezultatų veiksmingumui ir patikimumui poveikio neturi. Komisija dabar dirba išvien su valstybėmis narėmis, kad išsiaiškintų tokių neatitikimų priežastis ir pabandytų užtikrinti, kad ateityje padėtis šiuo klausimu būtų geresnė. 4 lentelėje nurodytas reikalaujamas minimalus mėginių iš valstybių narių degalinių skaičius, kad būtų įrodytas direktyvos laikymasis. 4 lentelė. Valstybių narių mėginių ir ataskaitų atitikties Direktyvos 98/70/EB ir Europos Standarto EN 14274 reikalavimams santrauka VN || DKPS modelis (1) || Dydis(2) || Atskirai vasaros ir žiemos laikotarpiu (3) || Mėginiai pagal klasę ir laikotarpį (4) || Visas reikalaujamas mėginių skaičius (5) || Paimta mėginių (6) || Paimta mėginių degalinėse (7) Benzinas || Dyzelinas || Benzinas || Dyzelinas || Benzinas || Dyzelinas Austrija || AT || C || S || ü || 50 || 102 || 100 || 203 || 100 || 203 || 100 Belgija || BE || N || S || ü || 100 || 400 || 200 || 2133 || 4985 || 2133 || 4958 Bulgarija || BG || B || S || ü || 100 || 200 || 200 || 427 || 468 || 418 || 456 Kipras || CY || C || S || ü || 50 || 100 || 100 || 293 || 167 || 149 || 167 Čekija || CZ || C || S || ü || 50 || 101 || 100 || 747 || 877 || 747 || 877 Danija || DK || N || S || ü || 50 || 201 || 100 || 42 || 22 || 42 || 22 Estija || EE || C || S || ü || 50 || 103 || 100 || 350 || 200 || 350 || 200 Suomija || FI || A || S || ü || 50 || 103 || 100 || 185 || 162 || 140 || 117 Prancūzija || FR || B || L || ü || 200 || 416 || 400 || 827 || 395 || 827 || 395 Vokietija || DE || N || L || ü || 200 || 405 || 400 || 417 || 305 || - || - Graikija || EL || A || S || ü || 50 || 105 || 100 || 250 || 120 || 29 || 17 Vengrija || HU || C || S || ü || 50 || 101 || 100 || 120 || 120 || 120 || 120 Airija || IE || C || S || ü || 50 || 100 || 100 || 144 || 126 || 92 || 92 Italija || IT || A || L || ü || 100 || 200 || 200 || 200 || 200 || 100 || 100 Latvija || LV || N || S || ü || 100 || 400 || 200 || 438 || 674 || - || - Lietuva || LT || C || S || ü || 50 || 101 || 100 || 101 || 100 || 97 || 95 Liuksemburgas || LU || C || S || ü || 50 || 104 || 100 || 47 || 75 || 43 || 71 Malta || MT || N || S || ü || 100 || 209 || 200 || 49 || 43 || 39 || 30 Nyderlandai || NL || A || S || ü || 50 || 100 || 100 || 100 || 100 || 100 || 100 Lenkija || PL || B || L || ü || 200 || 408 || 400 || 291 || 229 || 291 || 229 Portugalija || PT || N || S || ü || 100 || 209 || 200 || 236 || 118 || 200 || 100 Rumunija || RO || B || S || ü || 100 || 400 || 200 || 360 || 210 || 360 || 210 Slovakija || SK || C || S || ü || 50 || 101 || 100 || 168 || 137 || 168 || 137 Slovėnija || SI || C || S || ü || 50 || 103 || 100 || 149 || 181 || 145 || 115 Ispanija || ES || N || L || ü || 200 || 409 || 400 || 520 || 264 || - || - Švedija || SE || N || S || ü || 100 || 203 || 200 || 553 || 620 || - || - JK || JK || N || L || ü || 200 || 404 || 400 || 2195 || 2428 || - || - 6. Atitiktis Direktyvai 98/70/EB 2010 m. 6.1 Benzinas 2010 m. dauguma valstybių narių pateikė išsamią informaciją apie benzino mėginių atitiktį reikalavimams. Siekiant nustatyti, ar mėginiai atitinka reikalavimus, būtina žinoti, koks bandymo būdas buvo naudojamas konkretiems rodikliams nustatyti, nes atskirų bandymo metodų atkuriamumas ir paklaidos lygiai yra skirtingi. Nustatyta nuostata, kuria reikalaujama, kad valstybės narės šią informaciją pateiktų naudodami ataskaitos šabloną: nors ši informacija nesudaro privalomos ataskaitos dalies, ji yra esminė, siekiant nustatyti reikalavimų laikymasį. 2010 m. paimti 11 531 benzino mėginys ir 13 391 dyzelino mėginys. 2010 m. Sąjungoje paimti mėginiai neatitiko specifikacijų pagal šiuos rodiklius: · 2010 m. garų slėgis vasarą viršijo normą 215 kartų arba 1,85 % visų paimtų mėginių atvejais. Tačiau akivaizdu, kad daugeliu atvejų norma viršijama dėl pereinamojo laikotarpio degalų, kai tiekėjai keičia vasaros laikotarpio specifikacijas atitinkančius degalus į žiemos laikotarpio specifikacijas atitinkančius degalus ir atvirkščiai. · 2010 m. 59 RON ir MON mėginiai neatitiko specifikacijos ir tai sudaro 0,5 % visų mėginių. · Didžiausias leidžiamas 10 ppm sieros kiekis buvo viršytas 34 mėginiuose ir tai sudaro 0,29 % visų mėginių, o didžiausia nustatyta šio rodiklio vertė mėginyje – 45,9 mg/kg. Tačiau vidutinis sieros kiekis visose valstybėse narėse yra žemesnis nei privaloma 10 ppm riba – jis yra lygus 5,8 ppm. Nyderlandai išsamių duomenų apie paklaidos ribų neatitinkančius mėginius nepateikė, o Vokietija negalėjo pateikti duomenų apie kai kuriuos RON 91 benzino neatitikimo atvejus. 6.2 Dyzelinas 2010 m. duomenų apie specifikacijų neatitinkančius dyzelino mėginius nepateikė tik dvi valstybės narės (Latvija ir Nyderlandai): jose mažiausiai vienas tikrintas degalų mėginys viršijo paklaidos ribas. Iš penkių 2010 m. tikrintų dyzelino rodiklių specifikacijos neatitiko šie rodikliai: · nežiūrinti to, kad vidutinis sieros kiekis Europos Sąjungoje išliko mažesnis nei 10 ppm riba (jis siekė 6,5 ppm), net 169 mėginiuose, kurie sudarė 1,26 % visų mėginių, viršytos šios didžiausios leistinos vertės: – didžiausia leistina 500 mg/kg vertė Bulgarijoje (tiekėjas nubaustas remiantis jo reikalavimų neatitinkančiu degalų mėginiu); – viename ar daugiau reikalavimus neatitinkančių Lenkijos mėginių rastas didžiausias sieros kiekis ‑ 455 mg/kg. Tais atvejais, kai nustatytas itin didelis sieros kiekis degaluose, degalai buvo išimti iš rinkos. Lenkijos valdžios institucijos apie reikalavimų neatitinkančius degalus taip pat pranešė Finansinės kontrolės tarnybai, Muitinės departamentui ir Aplinkos apsaugos regioninei inspekcijai. – 294 mg/kg Rumunijoje (nepateikta jokios informacijos apie tai, ar buvo imtasi veiksmų) ir; – 94,2 mg/kg Kipre: nustatytas užteršimas degalinėje, kurio priežastis – automobilinėms kelių transporto priemonėms skirto dyzelino sumaišyta su šildymui skirtu dyzelinu. Degalinė buvo patraukta baudžiamojon atsakomybėn. · 2010 m. distiliacijos ribinės vertės buvo viršytos iš viso 38 mėginiuose. · Iš visų tikrintų mėginių cetaninis skaičius neatitiko specifikacijų 4 mėginiuose. 6.3 Santrauka 5 lentelėje apibendrinta informacija, kaip valstybės narės 2010 m. laikėsi Direktyvos 98/70/EB reikalavimų dėl mėginių analizės rezultatų, kurie lyginami su ribinėmis vertėmis, ir dėl ataskaitų formos ir turinio. Darant Direktyvos 98/70/EB pakeitimus (Direktyva 2003/17/EB), buvo įtraukta pastraipa, kurioje teigiama, kad „valstybės narės nustato nuobaudas, taikytinas pažeidus nacionalines nuostatas, priimtas vadovaujantis šia direktyva. Šios nuobaudos yra veiksmingos, proporcingos ir atgrasančios.“ Kai kurios valstybės narės pateikė paaiškinimą apie nacionalinių valdžios institucijų taikytus taisomuosius veiksmus ir baudas tais atvejais, kai mėginiai neatitiko specifikacijų. Apskritai, iš 2010 m. 11 531 tikrintų benzino mėginių nustatyta, kad 411 neatitiko specifikacijų, nes jų vienas ar daugiau rodiklių viršijo paklaidos ribas – tokių mėginių iš viso buvo 3,6 %. 2010 m. iš 13 391 pagal 5 privalomuosius rodiklius tikrintų dyzelino mėginių 211 neatitiko nustatytų ribų – tokie mėginiai iš viso sudaro 1,6 % mėginių, apie kuriuos pranešta. Specifikacijų neatitinkančių mėginių procentinė dalis yra susijusi su paimtų mėginių skaičiumi, kuris turėtų priklausyti (kiekvienoje valstybėje narėje) nuo degalų pardavimo apimties ir tiekimo šaltinių. Tačiau valstybėse narėse, naudojančiose nacionalines priežiūros sistemas, kurios gali neatitikti EN 14274, taip pat būtina įvertinti neatitikimą, atsižvelgiant į apimtį ir mėginių skaičių Sąjungos lygiu. 3 diagramoje parodytas specifikacijų neatitikimo lygis, įvertintas atsižvelgiant į pardavimo apimtis ir mėginių skaičių, – šis lygis 2010 m. buvo linkęs didėti. 3 diagrama. Benzino ir dyzelino specifikacijos neatitikimo laikinos bendros ribinės vertės tendencijos Neatitikimo %, atsižvelgiant į degalų pardavimo apimtis || || Metai || || Dyzelinas || || Benzinas *Nėra Prancūzijos 2003–2005 m. duomenų, nes ataskaitos nebuvo pateiktos. Nėra Liuksemburgo 2007–2009 m. duomenų ir Maltos 2006 bei 2009 m. duomenų, nes ataskaitos nebuvo pateiktos. 5 lentelė. 2010 m. valstybių narių atitikties Direktyvai 98/70/EB ataskaitų santrauka || VN || Ribinių verčių nesilaikymas Reikalav. neatitinkantys mėginiai (NC) ir iš viso mėginių || Neišsami ataskaita Neišmatuoti rodikliai (NM) ir iš viso || Pavėluotai pateikta ataskaita || || || (1) || (2) || (3) || || || Benzinas || Dyzelinas || Benzinas || Dyzelinas || || || || NC || Iš viso || NC || Iš viso || NM || Iš viso || NM || Iš viso || (mėnesiai) || || AT || 6 || 203 || 3 || 100 || 0 || 18 || 0 || 5 || <1 || || BE || 103 || 2133 || 79 || 4985 || 0 || 18 || 0 || 5 || Laiku || || BG || 39 || 427 || 56 || 468 || 3 || 18 || 0 || 5 || Laiku || || CY || 41 || 293 || 1 || 167 || 0 || 18 || 0 || 5 || <1 || || CZ || >61 || 747 || 29 || 877 || 0 || 18 || 0 || 5 || Laiku || || DK || 0 || 42 || 0 || 22 || 0 || 18 || 0 || 5 || Laiku || || EE || 17 || 350 || 3 || 200 || 0 || 18 || 0 || 5 || Laiku || || FI || 0 || 185 || 1 || 162 || 0 || 18 || 0 || 5 || Laiku || || FR || 56 || 827 || 10 || 395 || 0 || 18 || 1 || 5 || Laiku || || DE || >7 || 417 || 1 || 305 || 0 || 18 || 0 || 5 || <4 || || EL || 0 || 250 || 0 || 120 || 0 || 18 || 0 || 5 || <1 || || HU || 0 || 120 || 0 || 120 || 0 || 18 || 0 || 5 || Laiku || || IE || 15 || 144 || 1 || 126 || 0 || 18 || 0 || 5 || Laiku || || IT || 2 || 200 || 0 || 200 || 1 || 18 || 0 || 5 || <1 || || LV || 0 || 438 || 0 || 674 || 0 || 18 || 0 || 5 || Laiku || || LT || 0 || 101 || >1 || 100 || 0 || 18 || 0 || 5 || Laiku || || LU || 7 || 47 || 0 || 75 || 1 || 18 || 0 || 5 || <1 || || MT || 2 || 49 || 3 || 43 || 0 || 18 || 0 || 5 || Laiku || || NL || >2 || 100 || >1 || 100 || 0 || 18 || 0 || 5 || <5 || || PL || 15 || 291 || 3 || 229 || 0 || 18 || 0 || 5 || Laiku || || PT || 29 || 236 || 8 || 118 || 0 || 18 || 0 || 5 || <1 || || RO || >5 || 360 || 11 || 210 || 0 || 18 || 0 || 5 || <1 || || SK || 0 || 168 || 7 || 137 || 0 || 18 || 0 || 5 || Laiku || || SI || 0 || 149 || 0 || 181 || 0 || 18 || 0 || 5 || Laiku || || ES || 6 || 520 || 0 || 264 || 0 || 18 || 0 || 5 || <2 || || SE || 0 || 553 || 0 || 620 || 6 || 18 || 0 || 5 || Laiku || || JK || 5 || 2195 || 0 || 2428 || 2 || 18 || 0 || 5 || Laiku || || Šalių skaičius || 18 || 18 || 5 || 1 || 10 || || || Nr. || Skiltis || Paaiškinimai (1) Ribinių verčių nesilaikymas (patikimumo ribos – 95 %) || Neįmanoma patikrinti, ar ribinės vertės nebuvo viršytos visuose mėginiuose, apie kuriuos ataskaitose pateikta neišsami informacija. Kai remiantis pateikta informacija nebuvo galima nustatyti, kiek mėginių viršija ribinę vertę, „>“ ženklu nurodomas mažiausias ribas viršijančių mėginių skaičius, ir jis gali būti didesnis. (2) Neišsami ataskaita || Kai kurie rodikliai gali būti tikrinami mažesniame skaičiuje mėginių, tačiau siekiant tiksliai įvertinti degalų kokybę turėtų būti matuojami visi rodikliai. Valstybės narės turėtų aiškiai nurodyti, kada buvo gauti mėginių rezultatai, ir juos pateikti. (3) Pavėluotai pateikta ataskaita || Direktyvoje 98/70/EB nurodyta, kad valstybės narės turi pateikti priežiūros ataskaitas ne vėliau kaip iki kiekvienų metų birželio 30 d. 7. Išvados Degalų kokybė yra labai susijusi su CO2 ir kitais oro kokybę veikiančiais išmetalais. Nuo jos taip pat priklauso, ar lengvai ir kokiomis sąnaudomis transporto priemonių gamintojai gali laikytis teršalų ir šiltnamio efektą sukeliančių dujų kiekio ribinių verčių. Iš 2010 m. degalų kokybės priežiūros rezultatų matyti, kad Direktyvoje 98/70/EB nustatytų benzino ir dyzelino kokybės rodiklių buvo iš esmės laikomasi, o ribinių verčių viršijimo atvejų nustatyta labai nedaug. Vis daugiau valstybių narių taiko EN 14274 standartą, todėl gerėja duomenų, kuriais remiantis vertinami įvairūs degalų kokybės rodikliai, nuoseklumas. Be to, valstybės narės stengiasi geriau atsižvelgti į ataskaitų teikimo reikalavimus. Kadangi ribinės vertės viršijamos palyginti retai ir dauguma valstybių narių imasi priemonių, kad normų neatitinkantys degalai būtų pašalinti iš prekybos, Komisija neturi duomenų, kad dėl viršytų ribinių verčių būtų padidėjusi transporto priemonių keliama tarša ar būtų padarytas neigiamas poveikis variklio veikimui. Tačiau Komisija ragina valstybes nares ir toliau tęsti veiklą, reikalingą visiškai atitikčiai užtikrinti, kad tokių problemų nekiltų ateityje, ir užtikrinti, kad ataskaita būtų pateikiama Komisijai per reikalaujamą terminą. [1] Direktyva 98/70/EB dėl benzino ir dyzelinių degalų (dyzelino) kokybės, iš dalies keičianti Tarybos direktyvą 93/12/EEB, OL L 350, 1998 12 28, p. 58. [2] Tiriamasis oktaninis skaičius (RON), yra kiekybinis matas, kuris rodo, kokiam didžiausiam slėgiui esant benzinas variklyje gali būti naudojamas be savaime užsidegančių medžiagų mišinio. Dėl savaime užsidegančių medžiagų padidėja degalų sąnaudos ir padaugėja lakiųjų organinių junginių bei anglies monoksido išlakų. [3] Garų slėgis yra degalų lakumo matas. Lakumas yra kontroliuojamas vasarą, nes tuo metų laiku dėl aukštos temperatūros gali labai padidėti lakiųjų organinių junginių, kurie gali lemti pažemio ozono susidarymą, išlakos. Viršijus lakumą, susidaro daugiau lakiųjų organinių junginių išlakų. [4] Distiliacijos rodiklis rodo, kokia degalų dalis išgaruoja esant 100˚C ir 150˚C temperatūrai. Jis riboja lengvesnių sudedamųjų dalių, kurios gali būti įmaišomos į benziną, spektrą. Viršijus šio rodiklio ribinę vertę, gali susidaryti garų kamščiai ir atsirasti važiavimo problemų. [5] EN 14274:2003 „Automobiliniai degalai. Benzino ir dyzelino kokybės įvertinimas. Degalų kokybės priežiūros sistema (DKPS)“. [6] https://circabc.europa.eu/w/browse/5e89b837-2bec-4284-b9fe-c156271268f7 [7] Išsamesnė informacija pateikta 5 skirsnyje. [8] EN 14274 nustatyti minimalūs kiekvienos rūšies degalų mėginių skaičiai (kurie priklauso nuo taikomo statistinio modelio ir parduodamo kiekio santykio). Standarte nustatytas minimalus kiekvienos degalų klasės mėginių skaičius: || Mėginiai pagal degalų klasę žiemos ir vasaros laikotarpiu* Modelis || Nedidelė šalis || Didelė šalis EN 14274 Statistinis modelis A || 50 || 100 EN 14274 Statistinis modelis B || 100 || 200 EN 14274 Statistinis modelis C || 50 || - Nacionalinė sistema || - || - *Taigi metiniai mėginių ėmimo reikalavimai yra lygūs dvigubai lentelėje nurodytai atskiros klasės vertei. [9] Direktyva leidžiama taikyti „nacionalines priežiūros sistemas“, su sąlyga, kad jas taikant rezultatai yra tokie pat patikimi, kaip ir taikant EN 14274.